Nuusbrief – Atterbury Teater
Die einde van 2019 is in sig en dan natuurlik ook die heerlike vakansietyd! Daar is darem nog vertonings om van te kies en keur en dis ook ‘n goeie idee vir ‘n unieke jaareindfunsie wat ons graag sal help reël bv. Eric Holm vir die eerste met die kitaar wat spesiaal gebou is sodat hy sy passie vir musiek, ten spyte van sy ongeluk, kan voortsit, Drie van die Bestes, Coenie de Villiers en Deon Meyer met Karoo – Kersfees, Nataniël se Somerkombuis, Blondes op 2 Klaviere met ‘n groot verskeidenheid van Liszt tot Abba!, 3 Susters met Lizz Meiring, Margit Meyer-Rodenbeck en Nicole Holm en vele meer!
Die Nasionale Eisteddfod Showcase konserte het ontwikkel tot ‘n kulturele hoogtepunt wat duidelik blyk uit al die uitverkoopte vertonings. By hierdie geleenthede is van die beste jong kunstenaars in Drama, Musiek en Dans te sien en ontvang dan ook toekennings.
Showcase datums by die Roodepoort Teater is van 23 Okt – 1 Nov.
Besprekings vir al die Roodepoort Teater geleenthede is by Web Tickets. Pryse van R60 – R100.
Atterbury Teater: 3 November (Noordelike Gebied – 15:00) Bespreek by www.itickets.co.za
Die sukses van die National Eisteddfod Academy NPC die afgelope 21 jaar kan toegeskryf word aan die voortgaande geleenthede wat aan jong talentvolle leerders gebied word. Die belangrikste van hierdie projek is om selfbeeld and selfvertroue by die jeug te ontwikkel.
Alle ontvangers van diplomas tydens die 2019 Nasionale Eisteddfod kry ook die geleentheid om in te skryf vir die National Eisteddfod Awards kompetisie van Maart tot Mei 2020, waar jong kunstenaars kan meeding vir prysgeld van R50,000.
Vir verder inligting kontak die kantoor by 011 886 6005 / info@eisteddfod.co.za.
Die Akteur Erik Holm, is opgewonde om ‘n eens in ‘n leeftyd aand aan te kondig, gevul met musiek, komedie en ‘n paar stories en sprokies tussen beide. Hy gaan sy vernuf op sy handgemaakde, enig van sy soort, kitaar wys – vir hom gemaak deur Die meester Mervin Davis.
Voor Erik ‘n ‘Binnekamer Gas’ geword het deur in ‘n verskeidenheid televisiereekse te speel, was sy passie musiek. Musiek was Erik se murg in sy pype…
‘n Tragiese ongeluk in 2007, het Erik verlam gelos. Na vele pynvolle maande van rehabilitasie, het Erik gebruik van sy arms terug gekry, maar nie sy vingers nie, dié wat juis nodig is om die kitaar se snare te tokkel. Erik het tot ‘n vurk in die pad gekom, hy kon besluit om moed op te gee, of om groot te gaan. Hy het gekies om groot te gaan. Erik het vele rolle vertolk in verskeie bekende televisie reekse, het films geregisseer, en selfs verskeie rolle vertolk in teater stukke wat toekenning ingepalm het. Hy het baie “bucket list” items afgemerk soos om te gaan skuba duik, uit ‘n vliegtuig te spring en om die wêreld rond te toer. Hy is tans besig met ‘n bewusmakings veldtog vir mense met ekstra-ordinêre vaardighede het, en het self ‘n teater stuk geregisseer saam met ‘n kinderhuis – wat na aan sy hart is.
In 2019, na maande se gebou en “fine tune”, het Mervin Erik se nuwe kitaar klaar gemaak, en sedertdien is hy besig om hierdie nuwe “Beast” soos hy dit noem te bemeester. Die mense na aan sy hart kan definitief oplet dat die murg terug is in sy pype, as hy sy kitaar tokkel.
Kom saam met Erik en geniet sy musiek vir ‘n fantastiese aand uit. Kaartjies is beperk, jy sal moet moet wikkel, anders mis jy die tokkel.
Helene Bester bring in haar produksie – Helene Bester sing Nana Mouskouri – hulde aan hierdie ikoniese Griekse sangeres. Bester se produksie is hierdie jaar onder groot toejuiging by die OPPIWATERKUNSTEFEES bekendgestel. Die teks en regie word hanteer deur Frans Swart van Lefra Produksies en musiekregie is te danke aan Heinrich Pelser – ook Helene se begeleier, tydens die Mouskouri-vertonings. Helenè Bester sing Nana Mouskouri word met die trotse ondersteuning van RSG, Sounds Good, Featherview Oogkundiges, Fleur by Julene Rokebrand, Van Loveren Wines and Stuttaford Van Lines aangebied.
“Ek het nog altyd daarop gehoop om ‘n Nana-vertoning te doen. Ek is so mal oor haar stem en ek en my sussie het met haar musiek groot geword” vertel Helenè. “Ons het rerig gedink dat sy ‘n vriendin is van my ma. My ma en sy lyk so eenders. Tog dink ek dat die tyd nou eers ryp is vir my, om die vertoning te doen. Ek glo nie dat ek hierdie musiek so goed sou kon interpreteer 10 jaar terug nie. My stem is ook ouer en klink dalk meer volwasse, wat ek glo meer by haar teikengehoor aanklank vind.” Ek’t haar musiekvideo’s “opgeswot” om te kyk hoe sy beweeg op die verhoog, wat sy met haar hande doen en hoe sy ‘n gehoor aanspreek. Mens wil dit tog so geloofwaardig moontlik maak. Regisseur Frans Swart stem saam: “Toe Helenè my oor hierdie projek nader,was ek dadelik opgewonde. Wie dan nou beter as die talentvolle Helenè om hulde te bring aan die tydlose en elegante Nana Mouskouri?”
10 November, 15h00 – Evergreen
Suzette Wilkens Produksies bied Sondag 10 November om 15:00 ‘n konsert in die Atterbury Teater in Pretoria aan. Hierdie is beslis ‘n hoogtepunt van die jaar wat almal sal geniet !
Die Produksie heet Evergreen en bied voorwaar tydlose musiek aan. Gunstelinge wat die toets van tyd deurstaan het en ons soliste Vita Wilkens (Sopraan), Schandry Kuhn (Alt), Dewald Grobler (Bariton), Johan Schlebusch (Bariton) en Marco Basson (Tenoor) se stemme uitstekend pas, word uitstekend aangebied.
Marco het verlede jaar aan “The Voice SA” deelgeneem en almal was in ekstase oor sy pragtige stem en voorkoms op die verhoog. Hy was onder die top tien en ons is baie trots daarop. Met Marco is die volgende treffers ‘n moet! The Great Pretender, Namakwaland, en natuurlik Bridge over troubled water saam met Johan. Uit die opera-afdeling is die Nessun Dorma met Dewald en Vita so opwinded soos die lied self.
Part of your world(The Little Mermaid) en Another suitcase in another hall(Evita) word deur Schandry getrou aan die styl gesing. Die veelsydige Johan Schlebusch is op sy beste met C’est Moi en When I fall in love.
Ons maak van uitstekende instrumentaliste gebruik en dus geen klankbane nie. Hulle is Ruan Kruyshaar (Klavier/Klawerbord), Christelle Engelbrecht (Orrel/Klawerbord), Prof Kobus van der Walt (Baskitaar) en Johan Erasmus (Dromme).
Moet dit nie misloop nie! Koop vandag nog jou kaartjie! Kaartjies vir die konsert kos R160 en is op iTickets beskikbaar.
12 November, 20h00 – OPTOG! Drie van die Bestes (Kevin Leo, Mathys Roets & Danie Niehaus)
Die Republiek van Suid Afrika verwelkom met trots tuis, Benny Bushwhacker, die befaamde natuurbewaarder, omgewingskundige, die enigste man wat al drie keer kaalvoet deur die lengte van Afrika geloop het. Dié legende keer terug om met ons te deel wat dit verg om in die Afrika bos te oorleef.
Of dit nou gaan oor die verandering van die Springbok embleem, hoe om ‘n liegbek in die Kruger raak te sien, of die geringe kans vir sy vervreemde vrou, Brenda, om die plek van die Buffel in die Groot Vyf oor te neem, slaag hy elke keer met sy unieke humorsin en klassieke boslogika kwinkslae.
Die Liefde Album is Jan Blohm se nuutste vrystelling na ses jaar, maar is nie gevul met heuning-lirieke wat drup nie, maar eerder die rou, eerlike waarheid wat nét Jan kan vasmessel in ‘n album gevul Blues, Rock & Poëtry, saam met John Masser op kitaar en backing vocals, Francois Kleinhans ook op kitaar. Tinus Odendaal op dromme en die bekende Danny Lalouette op Bass.
Dié rebelseun wat ons leer ken het, is nou ouer en meer volwasse. ‘n Jan wat glo dat in die tye waarin ons tans leef, LIEFDE al is wat die wêreld nou nodig het. Dít kan jy hoor in sy lirieke, sy passie in die stiltes tussen woorde, terwyl sy eerlike, rou akoestiese melodië jou hartsnare pluk net soos die sterk kitaargedrewe Liefde-album homself.Jan Blohm se debuutalbum wat in 2004 verskyn het, Melkstraat Confession, het die rock-wêreld op sy kop gedraai nadat hy in 2005 met die GMT-Toekennings die kollig gesteel het met ‘Album van die jaar’. Breyten se brief was toe as liedjie van die jaar aangewys en Jan as “Beste nuweling”.
‘n Musikale sirkel wat begin het met frustrasies, teenkanting, sonder begrip en hoop, is vandag voltooi met selfaanvaarding en die grootste van als; Die Liefde… Jan Blohm breek die kontras tussen rock en liefde, en gaan jou harde rocker’s hart laat smelt met sy nuutste; Die Liefde Album!
As jy lief is vir Ballroom en Latin American Dans, musiek van die groot Musicals of net lus is vir ‘n heerlike aand uit, moet jy dit beslis bywoon! Ingesluit by die kaartjieprys is ‘n ongelooflike “goodie bag” ter waarde van R1, 300 en daar gaan ook besondere pryse getrek word gedurende die aand.
Nooi gerus familie en vriende en kom geniet die elegansie en glans van die Dance Equation Strictly show – A Night at the Musicals!
“Wel, ons werk tans aan Karoo Suite 2: Karoonagte,” vertel Coenie. “ Hierdie keer vertel ons nag-verhale – Deon het ‘n boek geskryf met die naam van Karoonagte en ek het die gelyknamige liedjie. Ons het gedink dis die ideale geleentheid om die prag van die Karoo te besing.”
Die jaar lê amper op sy rug en die meeste mense se kookvernuf begin daaronder ly… In die vierde seisoenkombuis van 2019 sal jy weer jou muse kan laat herleef!
19 November, 20h00 – Blondes op 2 Klaviere / Blondes on 2 Pianos – VIR DIE EERSTE KEER BY ATTERBURY!!
21 & 22 November, 20h00 – 3 Susters met Lizz Meiring, Margit Meyer-Rodenbeck en Nicole Holm.
Kom reis saam met drie susters deur die slaggate en mynvelde van verhoudings, vrou- en ma-wees. Christine, Anel en Bianca se vlug na Thailand is vertraag. Dis Christine se 50ste verjaarsdag en dis die tweeling se verjaarsdag geskenk aan haar. Hoekom moet Anel en Bianca altyd inmeng? ‘n Bord sushi sou net so goed gewees het. Sy weet hulle is familie, maar hulle weet ook sy’s bang vir vlieg.
Terwyl die susters die tyd verwyl met kaarte, boeke, cappuccino’s en vlymskerp tonge word lewenskeuses uitmekaar getrek en ou koeie opgegrawe. Want hier sit hulle nou. Die vlug is vertraag en sy’s hoog op kalmeerpille. Bianca is vas oortuig sy’t hulle verlore ma gesien. Anel praat met ‘n aantreklik man. Christine maak haar oë toe. Sy droom van stilte. Absolute stilte. Sy wens partykeer haar man en seuns wil net verdwyn. Sy mag dit nie dink nie, maar…. sê nou maar, sê nou maar Thailand is die antwoord.
“Mnr Seks en Mev Kopseer” is ‘n konsep so oud soos die berge. Ons weet mos nou al teen die tyd dat die man altyd lus en vrou altyd geblus is – nie waar nie? Maar dit is nou eers onlangs dat hulle uit die slaapkamer begin praat, en dat ons agterkom dat dit eintlik baie meer “50 skadus van grys” is.
In Timothy Kieswetter se nuutste opvoedkundige komedie, ontdoos hy al die steriotipiese gedrag wat ons aan die manlike en vroulike seks koppel.
Moenie toelaat dat die samelewing jou in ‘n steriotipiese boks plaas nie. Ons nooi jou uit om die Alpha-man, die koek, die tert, die player en nog vele meer karakters te ontmoet en sien hoe hulle ontdoos word. Kom verreik jou huwelik met hierdie vermaaklike en skreeusnaakse een-man komedie en ontdek Mnr Seks en Mev Kopseer in ‘n splinternuwe lig. Hierdie is ‘n komedie wat jy NIE wil misloop NIE.
Wat meer kan kan oor Tom Petty gesê word? Rebel, rock n’ roller, 80’s superster, romantikus, hartebreker, Blues man en folk troubadour. Petty het geweier om aan plate etikette en neigings te voldoen, en getrou gebly aan sy musikale visie vir meer as 30 jaar! Sy ontydige dood in 2017 het hernude belangstelling in sy musiek ontketen, ook onder selfoon- behepte milleniums .
Blood Brothers bied met trots aan Full Moon Fever, ‘n reis deur Petty se musiek met ‘n paar verrassings! Van Suid Afrika se beste musikante sal eer betoon aan sy lewe en musiek op die enigste wyse wat hulle ken nl. “rocking out”
In hierdie vertonings sal optree: Jonathan Tait (Hatchetman, Checkpoint Charlie) en Basson Laushcer (Zinkplaat, Valiant Swart, Ryno Velvet) op kitaar and stem. Jason Hinch (Bok van Blerk, Black Cat Bones, Jonathan Peyper) op dromme en Jaco Mans (Bok van Blerk, Tidal Waves) op baskitaar en die ritme seksie, met Francois Viljoen (The Voice) op klawerbord en agtergrond stemme.’n Spesiale verrassing is die gaskunstenaar Lucinda Neethling (Die Melktert Kommissie).
Hierdie Petty bewonderaars sal ‘n seleksie van Tom Petty se treffers en saamsing gunstelinge aanbied, meer as wat die gehoor ooit kan verwag!
‘n Buikdanseres, misterieus, betowerend….. Haar heupe beweeg saam met die ritme van die musiek. Haar bewegings is elegant, grasieus en vloeiend soos sy.
Pearls of the East is ‘n Oosterse genotvolle produksie met skouspelagtige kostuums, opwindende danse uitgevoer deur die mooiste danseresse, by die Atterbury Teater op 30 November.
Kom geniet die heerlike someraande hier in ons sentrum met al die mooi Kersfeesliggies, lekker kos en wyn en uitstekende vertonings.
E-pos adres / Email address